Body Language er Minogues tredje album for Parlophone og blev indspillet i sommeren 2003 i Storbritannien, Irland og Spanien. Albummet blev ikke så stor en succes som hendes forrige album Fever, men nåede førstepladsen i flere lande. Albummet blev promoveret med en spektakulær koncert med titlen Money Can't Buy den 15. november 2003 i London. Minogue gav syv nye sange sammen med nogle af sine ældre hits. I juli 2004 blev koncerten udgivet på dvd med titlen Body Language Live, som indeholdt en uredigeret version af koncerten. De australske og japanske versioner af albummet indeholder bonusnummeret "Slo Motion". Den japanske version indeholder desuden yderligere et bonusnummer, "You Make Me Feel". Den nordamerikanske version udgivet i 2004 indeholder to bonusnumre, "Cruise Control" og "You Make Me Feel". Albummet nåede en 42. plads på Billboard 200 og har solgt mere end 171.000 eksemplarer.  Singler "Slow" blev udgivet i november 2003 på hele verdensmarkedet. Singlen nåede førstepladsen i Storbritannien, Australien, Spanien og Rumænien. Sangen nåede også topti i mange andre lande, herunder Canada, Italien, Nederlandene, New Zealand, Taiwan og Portugal i slutningen af 2003 og begyndelsen af 2004. "Red Blooded Woman" blev udgivet i februar 2004. Singlen nåede fjerdepladsen i Australien og femtepladsen i Storbritannien. Sangen nåede også topti i Danmark, Ungarn, Irland og Italien. Sangen nåede førstepladsen på Billboard og attendepladsen i New Zealand. "Chocolate" blev udgivet i juni 2004 på verdensplan. Singlen nåede sjettepladsen i Storbritannien og fjortendepladsen i Australien.